**Módszertani segédlet**

**Napi jelentés a cash-flow adatokról (MNB azonosító kód: AL2)**

1. **Tartalékszámla elvárt egyenlegétől való eltérést tartalmazó sorok kiszámítási módszertana**
2. CASHFLOW704 (MNB tartalékszámla elvárt egyenlegétől számított eltérés) sorhoz jelentendő adat az alábbi összefüggés alapján számítandó:

D4=Et-1 - Ch, ahol

D4: Eltérés összege

ET-1: A forint elszámolási számla megelőző napi záróegyenlege

Ch: A hónap hátralévő időszakában elvárt egyenleg

1. A CASHFLOW705 (adott hónapban tartandó elszámolási számlaegyenleg és az adott havi tartalékkötelezettség különbsége) sorhoz jelentendő adat az alábbi összefüggés alapján számítandó:

D5= Ch -Th

D5: Eltérés összege

Ch: A hónap hátralévő időszakában elvárt egyenleg

Th: Az aktuális hónap tartalék

1. **Az „Eszközök összesen” sor számítási módszertana**

CASHFLOW713 (183. sor): Az Eszközök összesen soron az adatszolgáltatónak az adatszolgáltatás teljesítését megelőző napi (T napi) záró mérlegfőösszegét kell megadni, az AL1 adatszolgáltatás 4LAN tábla 025 sorának a) oszlopában jelentett adattal egyezően. Amennyiben rendelkezésre áll a „Felügyeleti mérleg és eredménykimutatás (hó végi záró állomány)” (MNB azonosító kód: F01) adatszolgáltatás 1AB, illetve 1B tábla kitöltésének elvei szerinti pontos napi mérlegfőösszeg (eszközök összesen/ források összesen), akkor azt kell jelenteni, amennyiben ez az adat nem áll rendelkezésre, az adat számítását az alábbi módszerek valamelyike szerint kell elvégezni:

* + Az AL1 jelentés 4LAN táblájának Pénztár, Nostro számlák, Állampapír és jegybanki értékpapír, Jegybankkal szembeni követelés, Belföldi és külföldi hitelintézetekkel szembeni követelés, Pénzpiaci alapokkal, egyéb pénzügyi közvetítőkkel, pénzügyi kiegészítő tevékenységet végzőkkel, biztosítókkal és nyugdíjpénztárakkal szembeni követelés, valamint az Egyéb szektorokkal szembeni hitelek és hiteljellegű követelések sorok összege csökkentve ezen állományok értékvesztésével, továbbá az F01 jelentés 1AB táblájának 075 és 275 sorok d) oszlopában jelentendő eszközök napi állománya, valamint a legutolsó beküldött F01 jelentés 1AB táblájának 302, 318, 335 és 359 sorok d) oszlopában jelentett adatok összege.
	+ Az AL1 jelentés 4LAN táblájának Jegybankkal szembeni kötelezettség, Belföldi és külföldi hitelintézetekkel szembeni kötelezettség, Háztartásokkal és háztartásokat segítő nonprofit intézményekkel szembeni kötelezettség, Nem pénzügyi vállalatokkal szembeni kötelezettség, Pénzpiaci alapokkal, egyéb pénzügyi közvetítőkkel, pénzügyi kiegészítő tevékenységet végzőkkel, biztosítókkal és nyugdíjpénztárakkal szembeni kötelezettség, Egyéb szektorokkal szembeni hitelek és hiteljellegű kötelezettségek, valamint a Saját kibocsátású, hitelviszonyt megtestesítő értékpapírok sorok összege, továbbá a legutolsó beküldött F01 jelentés 1B táblájának 310, 624, 640, 664 és 669 sorok d) oszlopában jelentett adatok összege.
1. **Az MNB által elfogadható fedezetek köre és befogadási értéke**

CASHFLOW702 (MNB által, monetáris politikai ügyletek keretében elfogadható fedezetek) és CASHFLOW708 (Önkormányzati kötvények (befogadási értéken) az MNB által, monetáris politikai ügyletek keretében elfogadható fedezetekből) sorokhoz kapcsolódóan az elfogadható fedezetek és befogadási értékeik megtalálhatóak a <http://www.mnb.hu/Monetaris_politika/mnbhu_eszkoztar/mnbhu_fedezetertekeles> oldalon.)